## DOKUMENTI KONSULTATIV

Për draftin : Projektligji “Për disa ndryshime në ligj nr.9867, datë 31.1.2008 “Për përcaktimin e rregullave dhe të procedurave për tregtimin ndërkombëtar të llojeve të rrezikuara të faunës dhe të florës së egër”, i ndryshuar

|  |
| --- |
| *Kërkohen komente, sugjerime publike nga ekspertë, grupe interesi, përfaqësues të bisnezeve dhe publiku i gjerë në fushën e mjedisit, nepermjet adreses elektronike te RENJK.* |

Kohëzgjatja e konsultimeve:

|  |
| --- |
| *Ky projektligj është publikuar në Regjistrin Elektronik të Njoftimit dhe Konsultimit Publik, me datë 24.10.2022.* |

Si të përgjigjeni:

|  |
| --- |
| *Palët e interesuara mund të vlerësojnë aktin drejtëpërdrejtë në Regjistrin Elektronik të Njoftimit dhe Konsultimit Publik dhe te japin komentet e tyre.* |

Kontakti:

|  |
| --- |
| *Gerzheta.Akshia@turizmi.gov.al* *,* *Eneida.Rabdishta@turizmi.gov.al* |

Sfondi i propozimit legjislativ

|  |
| --- |
| *Qëllimi i amendimit të ligjit është unifikimi i ligjit me kodin e procedurave administrative konkretisht me ligjin Nr. 44/20151 “Kodi i Procedurave Administrative i Republikës së Shqipërisë.**Qëllimi i amendimit të ligjit është që të sigurojë realizimin efektiv të funksioneve publike administrative në shërbim të personave, si dhe mbrojtjen e të drejtave dhe të interesave të ligjshëm të tyre.* *Me rishikimin e unifikimit me kodin e procedurave administrative, parashikohen të amendohen ato nene të cilat trajtojnë revokimin e lejes dhe jo vlefshmërinë e lejes së CITES-it për tregtimin ndërkombëtar të llojeve të rrezikuara të faunës dhe florës së egër.* |

Propozimet

|  |
| --- |
| *Në këtë projektligj, është propozuar konkretisht:**Neni 1 kudo në tekstin e ligjit* *a) fjalët: “revokim” dhe “revokon”, zëvendësohen me fjalët: “shfuqizim” dhe “shfuqizon”;* *b) fjalët “aplikim” dhe “aplikant” zëvendësohen me fjalët “kërkesë” dhe “kërkues”;* *c) fjalët: “Agjencinë/së e Mjedisit dhe të Pyjeve” zëvendësohen me fjalët: “Agjencinë/së Kombëtare të Mjedisit” ;* *ç) fjalët: “inspektor i Policisë Pyjore” zëvendësohen me fjalët: “inspektori* *përgjegjës për pyjet”;* *Neni 2 parashikon ndryshime dhe shtesa në nenin 17 pika 5 si më poshtë:**“5. Kur autoriteti menaxhues, në bashkëpunim me autoritetin shkencor, vëren mangësi në dokumentet e paraqitura, brenda 7 ditëve nga dita e regjistrimit të kërkesës, i kërkon kërkuesit plotësimin e mangësive dhe pasaktësive të konstatuara brenda 10 ditëve nga marrja e kërkesës. Në rast se kërkuesi nuk plotëson pasaktësitë brenda afatit të kërkuar, kërkesa quhet se nuk është regjistruar dhe i kthehet kërkuesit bashkë me aktet e tjera”.**Neni 3 parashikon shfuqizimin e neni 21* *Dhe neni 4 parashikon shfuqizimin e nenit 22.* |

Pyetjet

|  |
| --- |
| *A jeni dakord me projekt aktin e propozuara?* |